Sherlock Holmes (2009)

***Sherlock Holmes*** jest britansko-američki pustolovni kriminalistički film iz 2009, zasnovan na likovima i pričama koje je napisao Arthur Conan Doyle. Režirao ga je Guy Ritchie, a produkciju zajednički potpisuju Joel Silver, Lionel Wigram, Susan Downey i Dan Lin. Scenarij su napisali Michael Robert Johnson, Anthony Peckham i Simon Kinberg, i to prema priči koju su osmislili Johnson i Wigram. Glavne uloge pripale su Robertu Downeyju Jr. i Judeu Lawu. Radnja filma vrti se oko Holmesove i Watsonove istrage niza ubistava povezanih s okultnim ritualima, u kojoj pomaže ranija protivnica, misteriozna Irene Adler (Rachel McAdams). Mark Strong glumi glavnog negativca, lorda Blackwooda, koji se neobjašnjivo vrati iz mrtvih i planira preuzeti kontrolu nad Britanskim Carstvom pomoću arsenala mračnih sila i nove tehnologije.

Film je naišao na dobar prijem među kritičarima Ritchie je ispočetka mislio da je Downey prestar za ulogu, želeći portretirati nešto mlađeg Holmesa, koristeći film *Batman: Početak* kao osnovu. Otkrio je, također, da je njegova supruga prokomentirala "da kad pročitaš opis lika — ćudljiv i pomalo lud — to bih mogao biti ja". Ritchie ga je smatrao "savršenim". Downey je smršavio radi uloge, i to nakon sugestije koju je dobio tokom razgovora s Chrisom Martinom, frontmenom Coldplaya.
* **Jude Law** kao **dr. John Watson**, Holmesov pomoćnik i najbolji prijatelj, po struci hirurg. Lawov Watson vjerniji je originalnom liku, koji je bio puno više kolega, nego naivna budala, koju je portretirao Nigel Bruce. Lawu ovo nije bio prvi susret s Holmesom na filmu s obzirom na to da je 1991. glumio u ekranizaciji priče "Shoscombe Old Place" u okviru *Granadinog* serijala *Avanture Sherlocka Holmesa*. Kao ljubitelj Sherlocka Holmesa, Law je uvidio da postoji brdo neistraženog materijala, a izbor Downeyja zaintrigirao ga je; sam Law izabran je jer se pokazao kao dobar partner Downeyju. Downey je vjerovao da bi isticanje Watsonovih odlika bivšeg vojnika, ljekara, ženskara i kockara uveliko doprinijelo isticanju Holmesovog lika. Law je također sastavio spisak fraza iz priča kako bi poboljšao svoj dijalog. Ritchiejev prvi izbor za ulogu bio je Russell Crowe.
* **Mark Strong** kao **lord Blackwood**, serijski ubica aristokratskog porijekla koji koketira s okultnim kako bi druge natjerao da čine što želi. Nakon što biva smaknut, Blackwood se vrati među žive i počne s ostvarivanjem plana osvajanja Britanskog carstva. Blackwoodov lik dobio je mnogo natprirodnih elemenata, a njegova prisutnost često je popraćena zlogukom vranom. Ovo je bio treći film na kojem je Strong sarađivao s Ritchiejem te je rekao da jako cijeni Ritchiejev nedostatak ega i činjenicu da je s njim jako lahko raditi. 
* **Rachel McAdams** kao **Irene Adler**, fatalna žena iz New Jerseyja, jedina žena koja je nadmudrila Holmesa, čemu svjedočimo u priči "Skandal u Češkoj". 
* **Kelly Reilly** kao **Mary Morstan**, guvernanta i udovica te Watsonova zaručnica, s kojom odlazi živjeti na kraju filma, što uzrokuje konflikt s Holmesom.
* **Hans Matheson** kao **lord Coward**, britanski ministar unutrašnjih poslova i Blackwoodova desna ruka. Pomogao je Blackwoodu u svim njegovim ubistvima te je jedna od malobrojnih osoba koje znaju da Blackwood koristi tehnologiju da fingira magiju.
* **Geraldine James** kao **gđa Hudson**, Holmesova i Watsonova stanodavka. Geraldine James drugi je put učestvovala u adaptaciji priča o Holmesu, nakon što je 2002. glumila suprugu dr. Mortimera u adaptaciji romana *Baskervilski pas*. 
* **James Fox** kao **ser Thomas Rotheram**, Blackwoodov otac i vođa Četiri reda. 
* **Robert Maillet** kao **Dredger**, dvometraški (214&nbsp;cm) Blackwoodov snagator koji govori francuski. Iako su kružile brojne glasine da se radi o **Bradu Pittu**, koji je trebao glumiti profesora u drugom filmu, nakon snimanja filma *Sherlock Holmes: Igra sjenki* neotkriveni glas zamijenjen je onim **Jareda Harrisa**, koji je glumio profesora u nastavku.

## Produkcija 
### Razvoj 
Producent Lionel Wigram rekao je da je 10 godina smišljao novi način kako prikazati Sherlocka Holmesa: "Shvatio sam da su slike koje sam imao u glavi [dok sam čitao knjige] drugačije od onih koje sam vidio u ranijim filmovima." Zamišljao je "mnogo moderniji lik, puno većeg boema, koji se odijeva kao slikar ili pjesnik", u ovom slučaju kao Henri de Toulouse-Lautrec. Nakon što je 2006. napustio izvršni odbor *Warner Brosa*, Wigram je tražio veću perspektivu kako bi privukao širu publiku, pri čemu je spojio mnoge priče u jednu cjelinu. Lik lorda Blackwooda nastao je kao *hommage* viktorijanskom interesu za okultno i kasnijem utjecaju Aleistera Crowleyja. Moriarty je uključen u scenarij kako bi se postavili nastavci.

U martu 2007. *Warner Bros.* odlučio je producirati film, videći u cijelom konceptu sličnost s filmom *Batman: Početak*, početnim dijelom Nolanove trilogije. Ispočetka je za režisera odabran Neil Marshall, ali je u junu 2008. objavljeno da će režiser biti Guy Ritchie. Dok je bio dijete, u internatu, Ritchie je s kolegama, preko školskog razglasa, slušao priče o Holmesu: "Holmes bi me uspavljivao svake večeri kad sam imao 7 godina." Iz tog je razloga njegova vizija Holmesa bila drugačija od one filmske. Želio je snimiti film koji bi bio autentičniji Doyleu Ritchie je želio da *Sherlock Holmes* bude "prilično savremen film što se tona i teksture tiče", jer je "prošlo relativno mnogo vremena od posljednje općeprihvaćene filmske verzije".

### Snimanje 
[280px|mini|Spiralno stepenište [Katedrala svetog Pavla (London)|Katedrale sv. Pavla korišteno je za uvodnu scenu filma.]]
Snimanje je počelo u oktobru 2008. Prve lokacije snimanja bile su Masonska loža i Katedrala sv. Pavla u Londonu. 
 
Snimanje filma obavljeno je i u Manchesteru, tačnije u Sjevernoj četvrti. Gradska vijećnica u Manchesteru naveliko je korištena za snimanje, uz neke sitne promjene pomoću računarski stvorenih slika. Unutrašnji vrt korišten je za scenu borbe, Velika vijećnica poslužila je kao Dom lordova, a korištene su i druge lokacije u sklopu vijećnice.

Uvodna scena snimana je tri dana u Crkvi sv. Bartolomeja Velikog u Londonu Snimanje je tada nastavljeno na liverpulskim dokovima Stanley i Clarence te u brodogradilištu u Chathamu. Ulične scene snimane su u Chathamu i Manchesteru. Londonsko groblje Brompton korišteno je za ključnu scenu Blackwoodovog povratka, dok je interijer Reform Cluba u Londonu korišten kao Café Royal. Scene interijera u ulici Baker 221B snimane su u studiju u Leavesdenu.

Krajem novembra 2008. glumac Robert Maillet, koji glumi Dredgera, snimao je scenu borbe u brodogradilištu u Chathamu, pri čemu je slučajno udario Downeyja šakom u glavu, nakon čega je Downeyju počela teći krv te se srušio, ali nije izgubio svijest, kako je prvobitno bilo objavljeno. *The Sun* je objavio da se 28. novembra zapalila jedna cisterna, što je zaustavilo snimanje na 2 sata. Kad je u decembru počelo snimanje u Ulici sv. Ivana, snimanje je s prvobitno planiranih 13 skraćeno na devet dana jer su se mještani bunili kako stalno moraju parkirati automobile negdje drugdje. U januaru 2009. snimanje je preseljeno u Brooklyn.

Ritchie je želio da njegov Holmes izgledom odudara od klasične inkarnacije lika, rekavši u šali da "postoji samo jedna osoba u historiji koja je ikad nosila *deerstalker*". Downey je izabrao Holmesov šešir, pohabanu fedoru. Režiser je, doduše, ostao vjeran tradiciji neurednog stana dvojice prijatelja te ga je dao napuniti brojnim predmetima i naučnim alatima s kontinenata koje su posjetili.

U sceni boksa korištena je verzija pjesme "Rocky Road to Dublin", koju izvode The Dublinersi, ali se ona nije pojavila na *soundtracku*.

#### Spisak kompozicija 
## Distribucija 
Nakon što je prvobitni termin u novembru odgođen, film je svjetsku premijeru imao 14. decembra 2009, a 25. decembra prikazan je u SAD-u, čime je počela svjetska kino-distribucija. U Ujedinjenom Kraljevstvu i Irskoj film je prikazan već narednog dana. Dobrotvorna pretpremijera filma održana je 10. decembra na nekoliko lokacija u Belgiji.

Na DVD-u i Blu-rayu film je izdan 30. marta 2010. u SAD-u. Ukupna zarada filma od prodaje kućnih videoizdanja iznosila je 44.908.336 $.

## Zarada 
Film je u prvom vikendu zaradio približno 62.400.000 $ samo u SAD-u, čime je skočio na drugo mjesto američkog *Box Officea*, iza 75.600.000 $, koje je zaradio Cameronov *Avatar*. Ukupna zarada po kino-dvorani iznosila je visokih 18.031 $ iz prikazivanja u 3.626 dvorana. *Sherlock Holmes* zaradio je ukupno 523.000.000 $ te osmi najuspješniji film 2009. Na domaćim blagajnama *Holmes* je bio četvrti najuspješniji film koji nikad nije zasjeo na vrh liste zarade, iza filmova *Moje grčko vjenčanje*, *Alvin i vjeverice* i *Alvin i vjeverice 2*. U svojoj kategoriji, na svjetskim blagajnama, film je bio četvrti, iza filmova *Ledeno doba 3*, *Casino Royale* i *Dan poslije sutra*.

## Ocjene kritičara 
Film je dobio većinom pozitivne kritike. Na stranici *IMDb* drži visoku ocjenu 7,6/10, dok stranica *Rotten Tomatoes* navodi da je, od 224 kritike, 70% gledalaca filmu dalo pozitivnu ocjenu uz prosječni skor 6,2/10, uz konsenzus da "režiserski stil Guya Ritchieja možda i nije najprikladniji za adaptaciju legendarnog detektiva, ali u korist *Sherlocka Holmesa* svakako ide elementarni priziv snažne izvedbe Roberta Downeyja Jr." *Metacritic* je filmu dao prosječnu ocjenu 57/100, na osnovu 34 kritike.

Roger Ebert, pišući za *Chicago Sun-Times*, dao je filmu tri od četiri zvjezdice i posebno naglasio snažne likove, efekte i radnju prepunu akcije. Likove je pohvalio i Jake Tomlinson, pišući za *Shave Magazine*, koji vjeruje da su Downey Jr. i Law "savršeni zajedno", a Strong "uvjerljiv i zastrašujuć negativac".

Luka Vukasović, pišući za *Popcorn.hr*, pohvalio je film, naglašavajući da ipak posjeduje nekoliko nedostataka, zaključivši da se "čak i takav, neujednačen i donekle osakaćen radom čak četvorice scenarista, film ni u jednom trenutku ne dotiče domene lošeg".

A. O. Scott, pišući za *The New York Times*, nije bio blagonaklon prema filmu, zaključivši da je režiserov pristup filmu težio da "napravi *cool* film o *cool* tipovima s *cool* stvarčicama" te da je *Holmes* esencijalno samo "niz poza i akrobacija" koji je "povremeno intrigantan" u najboljem slučaju.

Arsen Oremović, pišući za *Večernji list*, nije bio pretjerano oduševljen filmom, osvrćući se u svojoj kritici i na komparaciju Ritchieja i Tarantina, zaključivši da je "prvih 45 minuta portretiranja lika odlično, ali kada nastupi detektivski dio priče, postaje gnjavaža koja jalovo računa da će specijalni efekti i akcija obaviti većinu posla". Slično mišljenje, mada ne i istu argumentaciju, imao je i Jurica Pavičić, koji je, pišući za *Jutarnji list*, zaključio da je *Holmes* "konfuzan i tek dijelom zanimljiv film koji ima samo dvije jake točke. Prva od njih je Robert Downey Jr, bivši ovisnik koji ovisnika i neurotičara Holmesa glumi kao da mu o tome ovisi život. Druga je glazba Hansa Zimmera, sjajan niz varijacija s violinama i raštimanim klavirom koji *Holmesu* pridodaje nemirnu, neurotičnu i sasvim nebritansku crtu."

David Stratton, pišući za *The Australian*, negativno se osvrnuo na ovakvu interpretaciju originalnih priča i zaključio: "Autore ovog filma uglavnom zanima akcija; vjeruju da je to jedino što današnju mladost može dovesti u kina. Možda i jesu u pravu, ali su u tom procesu bezobzirno pregazili jedno od najboljih književnih ostvarenja." Ipak, pohvalio je produkcijski dizajn i muziku.

### Nagrade 
Dana 17. januara 2010. HFPA objavio je dobitnike Zlatnog globusa, među kojima je bio i Robert Downey Jr. u kategoriji za najboljeg glumca u mjuziklu ili komediji. Hans Zimmer nominiran je za nagradu BFCA-a u kategoriji za najbolju muziku, ali je izgubio od filma *Nebesa*, odnosno Michaela Giacchina. Film je nominiran i za dva Oscara (najbolja originalna muzika i najbolja scenografija), ali nije pobijedio ni u jednoj.

Cjelokupni pregled nagrada i nominacija:

## Nastavak 
Uspjeh prvog filma potaknuo je Warner Bros. da brzo krene u realizaciju nastavka. Zbog brzih priprema, Ritchie je odustao od adaptacije *Loba*, a Downey Jr. od filma *Kauboji i vanzemaljci*. Ubrzo je objavljeno da će film, radnog naslova *Sherlock Holmes 2*, biti uveliko zasnovan na Doyleovoj priči "Posljednji problem". Snimanje filma počelo je nedugo nakon distribucije prvog, a objavljeno je da će *Sherlock Holmes: Igra sjenki*, biti samostalan film koji neće zahtijevati poznavanje radnje prvog nastavka.

## Reference 
## Vanjski linkovi 
* 
* Službena stranica
* [Sherlock Holmes Filming Locations](http://www.ukonscreen.com/gfbjjkb-Sherlock-Holmes-(2009).html) 
* *Sherlock Holmes* na *AllMovieju*
* *Sherlock Holmes* na *Rotten Tomatoesu*
* *Sherlock Holmes* na *Box Office Moju*

Kategorija:Filmovi iz 2009.
Kategorija:Filmovi na engleskom jeziku
Kategorija:Američki filmovi
Kategorija:Američki akcijski trileri
Kategorija:Američki avanturistički filmovi
Kategorija:Američki kriminalistički filmovi
Kategorija:Britanski filmovi
Kategorija:Britanski akcijski filmovi
Kategorija:Britanski avanturistički filmovi
Kategorija:Britanski kriminalistički filmovi
Kategorija:Filmovi u režiji Guya Ritchieja
Kategorija:Filmovi o Sherlocku Holmesu
Kategorija:Filmovi Warner Brosa
Kategorija:Filmovi s radnjom u Londonu
Kategorija:Filmovi s radnjom u Engleskoj
Kategorija:Filmovi s muzikom Hansa Zimmera
Kategorija:Filmovi Silver Picturesa